CELEX: 62010CJ0319
Language: hu
Date: 2011-11-10
Title: A Bíróság (negyedik tanács) 2011. november 10-i ítélete.#X (C-319/10) kontra Inspecteur van de Belastingsdienst / Y és X BV (C-320/10) kontra Inspecteur van de Belastingdienst P.#Előzetes döntéshozatal iránti kérelmek: Rechtbank Haarlem - Hollandia.#Közös Vámtarifa - Kombinált Nómenklatúra - Tarifális besorolás - Sótartalmú fagyasztott, csont nélküli csirkedarabok - Az 535/94/EK, az 1832/2002/EK, az 1871/2003/EK, a 2344/2003/EK és az 1810/2004 EK rendelet érvényessége és értelmezése - A Kombinált Nómenklatúra 2. árucsoportjához fűzött 7. kiegészítő megjegyzés - A WTO Vitarendezési Testülete - Joghatások.#C-319/10. és C-320/10. sz. egyesített ügyek.

A Bíróság (negyedik tanács) 2011. november 10‑i ítélete – X kontra Inspecteur van de Belastingdienst kontra Y és X BV kontra
            Inspecteur van de Belastingdienst P
      (C‑319/10. és C‑320/10. sz. egyesített ügyek)
      „Közös Vámtarifa – Kombinált Nómenklatúra – Tarifális besorolás – Sótartalmú fagyasztott, csont nélküli csirkedarabok – Az 535/94/EK, az 1832/2002/EK, az 1871/2003/EK, a 2344/2003/EK és az 1810/2004/EK rendelet érvényessége és értelmezése – A Kombinált Nómenklatúra 2. árucsoportjához fűzött 7. kiegészítő megjegyzés – A WTO Vitarendezési Testülete – Joghatások”
      1.                     Nemzetközi megállapodások – Kereskedelmi Világszervezet – A Bíróság hatásköre – Az uniós intézmények aktusainak értelmezése,
            illetve érvényességük értékelése a WTO‑megállapodások alapján – Kizártság – Kivételek – A WTO keretében vállalt meghatározott
            kötelezettség végrehajtásának biztosítására irányuló aktus – Az említett megállapodások pontos rendelkezéseire történő kifejezett
            utalás (vö. 35. pont)
      2.                     Nemzetközi megállapodások – A Kereskedelmi Világszervezetet létrehozó egyezmény – A WTO Vitarendezési Testületének az említett
            egyezmény anyagi szabályai figyelmen kívül hagyását megállapító határozata – Annak lehetetlensége, hogy valamely uniós aktus
            jogszerűségének vitatása érdekében az említett megállapodásokra vagy az említett határozatra lehessen hivatkozni (vö. 36–37. pont)
      3.                     Közös Vámtarifa – Vámtarifaszámok – A kombinált nómenklatúra magyarázó megjegyzései – A 0210 vámtarifaszámra vonatkozó, a
            2. árucsoporthoz fűzött 7. kiegészítő megjegyzés – Élelmezési célra alkalmas hús, vágási melléktermék és belsőség, sózva vagy
            sós lében – Az említett megjegyzésnek a Kereskedelmi Világszervezet Vitarendezési Testületének a „sózva” kifejezés értelmezésére
            vonatkozó valamely határozata alapján történő értelmezése – Feltételek (2658/87 tanácsi rendelet, I. melléklet; 1810/2004
            bizottsági rendelet) (vö. 40–42., 44. pont)
      4.                     Közös Vámtarifa – Vámtarifaszámok – A kombinált nómenklatúra magyarázó megjegyzései – A 0210 vámtarifaszámra vonatkozó, a
            2. árucsoporthoz fűzött 7. kiegészítő megjegyzés – Élelmezési célra alkalmas hús, vágási melléktermék és belsőség, sózva vagy
            sós lében – Az említett megjegyzésnek a Kereskedelmi Világszervezet Vitarendezési Testületének a „sózva” kifejezés értelmezésére
            vonatkozó valamely határozata alapján történő értelmezése és értékelése – Az érintett termékek szabad forgalomba bocsátása
            céljából tett nyilatkozatot követő határozat – Kizártság (2658/87 tanácsi rendelet, I. melléklet; 1810/2004 bizottsági rendelet)
            (vö. 51. pont, rendelkező rész, 1. pont)
      5.                     Közös Vámtarifa – Vámtarifaszámok – Élelmezési célra alkalmas hús, vágási melléktermék és belsőség, sózva – A Kombinált Nómenklatúra
            0210 vámtarifaszáma alá történő besorolás – Feltételek – Hús, amelyet úgy sóztak be, hogy az az 1,2%‑osnál kisebb sótartalomtól
            függetlenül megváltoztatta a hús jellegét – Az alkalmazandó jogszabályokban nem előírt feltétel – Kizártság (2658/87 tanácsi
            rendelet, I. melléklet; 1810/2004 bizottsági rendelet) (vö. 54–60. pont)
      Tárgy
      
         
               Előzetes döntéshozatal iránti kérelem – Rechtbank Haarlem – A vám- és statisztikai nómenklatúráról, valamint a Közös Vámtarifáról
                  szóló 2658/87/EGK tanácsi rendelet I. mellékletének módosításáról szóló, 1994. március 9‑i 535/94/EGK bizottsági rendelet
                  (HL L 68., 15. o.), a vám‑ és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet
                  I. mellékletének módosításáról szóló, 2002. augusztus 1‑jei 1832/2002/EGK bizottsági rendelet (HL L 290., 1. o.), a vám‑ és
                  statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
                  szóló, 2003. október 23‑i 1871/2003/EK bizottsági rendelet (HL L 275., 5. o.; magyar nyelvű különkiadás 2. fejezet, 13. kötet,
                  493. o.), a vám‑ és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének
                  módosításáról szóló, 2003. december 30‑i 2344/2003/EK bizottsági rendelet (HL L 346., 38. o.; magyar nyelvű különkiadás 2. fejezet,
                  15. kötet, 231. o.) értelmezése és érvényessége – Sótartalmú fagyasztott, csont nélküli csirkedarabok – Tarifális besorolás
               
            Rendelkező rész
      Az alapeljárásban szereplő körülmények között, amelyek során a szabad forgalomba bocsátás iránti kérelmeket 2005. szeptember
         27‑e előtt nyújtották be, nem lehetséges a Kereskedelmi Világszervezet (a továbbiakban: WTO) Vitarendezési Testületének a
         WTO fellebbviteli testülete jelentését (WT/DS269/AB/R, WT/DS286/AB/R) és a WTO vizsgálóbizottság fellebbviteli testületének
         jelentése által módosított két jelentését (WT/DS269/R és WT/DS286/R) elfogadó 2005. szeptember 27‑i határozatára hivatkozni
         sem a vám‑ és statisztikai nómenklatúráról, valamint a Közös Vámtarifáról szóló, 1987. július 23‑i 2658/87/EGK tanácsi rendelet
         I. mellékletének módosításáról szóló, 2004. szeptember 7‑i 1810/2004/EK bizottsági rendeletben szereplő Kombinált Nómenklatúra
         2. árucsoportjához fűzött 7. kiegészítő megjegyzésének az értelmezésekor, sem pedig a kiegészítő megjegyzés érvényességének
         az értékelésekor.